
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 121
                                                                din 27 iunie 2019
privind desfășurarea evenimentului „Zilele Maghiare din Sighișoara 2019” și punerea la dispoziție Asociației Homo Novus Sighișoara, cu titlu gratuit, a sălii Centrului Național de Informare și Promovare Turistică (Sala Sander) și a terenului aparținând domeniului public din Cetatea Medievală, pentru desfășurarea evenimentului

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 17.240/20.06.2019, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere adresa cu nr. 15/14.06.2019, înregistrată la Municipiul Sighişoara cu nr. 16.888/14.06.2019, la care se revine cu adresa cu nr. 16/21.06.2019, înregistrată la Municipiul Sighișoara cu nr. 17.441/21.06.2019, prin care Asociația Homo Novus solicită sprijin pentru organizarea evenimentului „Zilele Maghiare din Sighișoara 2019”, în perioada 12.07.2019 - 14.07.2019, constând în punerea la dispoziție, cu titlu gratuit, a sălii Centrului Național de Informare și Promovare Turistică (Sala Sander) și a terenului aparţinând domeniului public din Cetatea Medievală: Piaţa Cetății, Piața Muzeului (terenul cuprins între clădirea primăriei și Biserica Mănăstirii) și străzile adiacente, precum și Piața Octavian Goga („parcarea Mitică”);

Având în vedere programul de desfășurare a evenimentului „Zilele Maghiare din Sighișoara 2019”, depus ca anexă la adresa cu nr. 15/14.06.2019, înregistrată la Municipiul Sighişoara cu nr. 16.888/14.06.2019, precum și disponibilitatea sălii solicitate;

Ţinând cont de prevederile art. 124 din Legea nr. 215/2001, Legea administraţiei publice locale, republicată, cu modificările și completările ulterioare, conform cărora: „consiliile locale şi consiliile judeţene pot da în folosinţă gratuită, pe termen limitat, bunuri mobile şi imobile proprietate publică sau privată locală ori judeţeană, după caz, persoanelor juridice fără scop lucrativ, care desfăşoară activitate de binefacere sau de utilitate publică ori serviciilor publice”;

Văzând prevederile art. 874 - 875 din Legea nr. 287/2009 privind Codul civil, republicat, cu modificările şi completările ulterioare, cu referire la dreptul de folosinţă cu titlu gratuit; 

Având în vedere Raportul de specialitate cu nr. 17.222/20.06.2019 al Direcției Administrarea Patrimoniului, prin care se propune şi se justifică oportunitatea organizării evenimentului „Zilele Maghiare din Sighișoara 2019”, în perioada 12.07.2019 - 14.07.2019 și punerea la dispoziție Asociației Homo Novus Sighișoara, cu titlu gratuit, a sălii Centrului Național de Informare și Promovare Turistică (Sala Sander) și a terenului aparținând domeniului public din Cetatea Medievală, pentru desfășurarea evenimentului, îndeplinindu-se prevederile legale în acest sens;

În temeiul prevederilor art. 36 (2) lit. „c” şi „d”, (6) lit. „a” pct. 4, 7, (9), art. 45 (3), art. 115 (1) lit. „b” şi a art. 124 din Legea nr. 215/2001, Legea administraţiei publice locale, republicată, cu completările şi modificările ulterioare,

H O T Ă R Ă Ş T E:

Art. 1. (1) Se aprobă desfășurarea evenimentului „Zilele Maghiare din Sighișoara 2019”, în perioada 12.07.2019 - 14.07.2019, eveniment organizat de Asociația Homo Novus Sighișoara.

 (2) Se aprobă ca perimetrul de desfășurare al evenimentului să cuprindă domeniul public din Cetatea Medievală astfel: Piața Cetății, Piața Muzeului (terenul cuprins între clădirea primăriei și Biserica Mănăstirii) și străzile adiacente, precum și Piața Octavian Goga („parcarea Mitică”), potrivit planurilor de situație, anexele nr. 1 și nr. 2 la prezenta hotărâre.

Art. 2. (1) Se aprobă punerea la dispoziție, cu titlu gratuit, a terenului aparţinând domeniului public din Cetatea Medievală și anume: Piața Cetății și străzile adiacente, în perioada 12.07.2019 - 14.07.2019, către Asociația Homo Novus Sighișoara, în vederea desfășurării unor activități din cadrul evenimentului „Zilele Maghiare din Sighișoara 2019”.

(2) Este strict interzisă desfăşurarea oricăror activităţi de comerţ sau de prestări servicii de către comercianţii participanți la eveniment sau de către organizator, pe terenurile puse la dispoziția organizatorului cu titlu gratuit.

Art. 3. Se aprobă punerea la dispoziție, cu titlu gratuit, a sălii Centrului Național de Informare și Promovare Turistică (Sala Sander), în data de 13.07.2019, către Asociația Homo Novus Sighișoara, în vederea desfășurării unor activități din cadrul evenimentului „Zilele Maghiare din Sighișoara 2019”. 

Art. 4. (1) Activitatea de comerț se va desfășura numai în zonele din perimetrul de desfășurare al evenimentului, care potrivit art. 2 din prezenta hotărâre, nu sunt puse la dispoziție cu titlu gratuit și nu fac parte din categoria acestor terenuri, și anume: Piața Muzeului (terenul cuprins între clădirea primăriei și Biserica Mănăstirii) și Piața Octavian Goga („parcarea Mitică”).

(2) Pentru comercianții care vor desfășura activități de comerț sau prestări servicii, în cadrul evenimentului, în locațiile amintite la alin. (1) se va percepe o taxă pentru ocuparea domeniului public, stabilită conform art. 4 din anexa nr. 8 la Hotărârea Consiliului Local Sighișoara nr. 267/20.12.2018 privind nivelul taxelor și chiriilor pentru bunurile aparținând domeniului public și privat al Municipiului Sighișoara, taxă pe care comercianții o vor achita la casieria Municipiului Sighișoara. De asemenea, pentru desfășurarea activității comerciale, aceștia sunt obligați să obțină autorizația de funcționare eliberată de către compartimentul de specialitate din cadrul Municipiului Sighișoara.

(3) Este interzisă desfășurarea oricăror activități de comerț sau de prestări servicii de către comercianții cărora organizatorul evenimentului le permite participarea la acesta, fără îndeplinirea cumulativă a condițiilor prevăzute la art. 4 alin. (1) și alin. (2) din prezenta, sens în care vor fi aplicate dispozițiile legale sancționatorii.

Art. 5. În perimetrul Cetății Medievale sunt interzise: comercializarea de către participanți a băuturilor alcoolice de orice fel, instalarea de grătare, instalații de preparat produse alimentare care presupun prăjeli, grătare, etc., comercializarea de semințe, vată de zahăr, porumb fiert, mere glazurate, comercializarea de obiecte de talcioc (jucării, baloane, brățări luminoase, bijuterii și altele din aceeași categorie). 

Art. 6. Se încredinţează cu ducerea la îndeplinire a prevederilor prezentei hotărâri Primarul Municipiului Sighişoara, Arhitecul Șef, Direcţia Administrarea Patrimoniului, Direcția Relaţii Publice și Comunicare, Compartimentul Centrul Național de Informare și Promovare Turistică, Compartimentul Protecţie Civilă, Protecția Muncii, Serviciul Public Poliţia Locală din cadrul Municipiului Sighișoara, S.C. Ecoserv Sig S.R.L. și Asociația Homo Novus Sighișoara.

Art. 7. Prin grija Secretarului Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

          Marcu Gheorghe                                                                             
                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu 16 voturi ”pentru” și 1 ”abținere”)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar;

  1 ex. Arhitectul Șef;

  2 ex. Direcţia Administrarea Patrimoniului;
  1 ex. Direcția Relaţii Publice și Comunicare;
  1 ex. Biroul Buget, Contabilitate, Salarizare - Direcţia Economică;

  1 ex. Biroul Juridic;

  1 ex. Compartimentul Autorizare Activități Economice;

  1 ex. Compartimentul Centrul Național de Informare și Promovare Turistică;
  1 ex. Compartimentul Protecţie Civilă, Protecția Muncii;
  1 ex. Serviciul Public Poliţia Locală;
  1 ex. S.C. Ecoserv Sig S.R.L;

  1 ex. Asociația Homo Novus Sighișoara.

18 ex.

B.A. 

